शत्रुघ्न सिन्हा की पहली फिल्म देव आनंद की ‘प्रेम पुजारी’ थी। इस फिल्म में देव आनंद ने उन्हें पाकिस्तानी सैनिक का रोल ऑफर किया था। ‘प्रेम पुजारी’ को कंपलीट होने में वक्त लग गया और उससे पहले ‘साजन’ प्रदर्शित हो गई। मनोज कुमार और आशा पारेख की मुख्य भूमिकाओं वाली इस फिल्म में उनकी एंट्री आखिरी हिस्से में होती है वह भी एक कत्ल की तफ्तीश कर रहे पुलिस इंस्पेक्टर के असिस्टेंट के रूप में। इस फिल्म में शत्रुघ्न सिन्हा ने हवलदार तिवारी का छोटा सा रोल निभाया था।